text: Kvinde fra motorvejsulykke afgået ved døden
  10 september 2016 kl. 16.18
  En 46-årig kvinde og en 41-årig mand, der lørdag morgen blev fløjet til Odense Universitetshospital efter en bilulykke, er begge afgået ved døden, oplyser Syd- og Sønderjyllands Politi.
  To personer blev fløjet med lægehelikopter til Odense Universitetshospital, efter de forulykkede lørdag morgen på motorvej E45 i nordgående retning ved Rødekro i en soloulykke.
  Manden afgik ved døden lørdag formiddag kort tid efter de ankom til Odense Universitetshospital. Den kvindelige chauffør døde søndag.
  Der var i alt tre personer i bilen. En mor og hendes samlever foran i bilen og kvindens 15-årige søn på bagsædet. Sønnen slap med lettere skader.
  Bilen ramte først autoværnet, hvorefter den trillede rundt. Kvinden og manden sad fastklemte, da redningsmandskabet nåede frem.
  De pårørende er underrettet.
  